**Dopravný podnik Bratislava, akciová spoločnosť**

a

**[doplniť]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O POSKYTOVANÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021

Táto RÁMCOVÁ ZMLUVA O POSKYTOVANÍ SLUŽBY (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Andrej Zigmund, člen predstavenstva - CFO, kontaktná osoba pre technické veci: Eva Droppová, telefón: + 421 (0)2 5950 1479, e-mail: droppova.eva@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť] , DIČ: [doplniť], IČ DPH: [doplniť] bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť], (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie služby – *predaj a distribúcia jednorazových cestovných lístkov v príslušnej hodnote podľa platných cenníkov, ktoré sú súčasťou Prepravného poriadku IDS BK v Bratislave prostredníctvom províznych predajcov,* za účelom čoho realizoval verejné obstarávanie na predmet zákazky č. NL 22/2021 ***„Provízni predajcovia“*** na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Poskytovateľ je úspešným uchádzačom realizovanej zákazky na predmet zákazky č. NL 22/2021 ***„Provízni predajcovia“***; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO sa nasledovné:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Služby** znamená služby súvisiace s distribúciou a predajom Cestovných lístkov v príslušnej hodnote podľa platných cenníkov, ktoré sú súčasťou Prepravného poriadku IDS BK;
2. **Cestovné lístky** znamená papierové cestovné lístky určené na distribúciu a predaj konečným užívateľom, t.j. cestujúcim;
3. **IDS BK** znamená Integrovaný dopravný systém v Bratislavskom kraji;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
6. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
7. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytovaním časti Služby, pričom zoznam Subdodávateľov je uvedený v Prílohe 1 Zmluvy – Zoznam Subdodávateľov;
8. **Zákon o verejnom obstarávaní** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
9. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

###

### PREDMET ZMLUVY

* 1. Predmetom Zmluvy je na jednej strane záväzok Poskytovateľa poskytovať Objednávateľovi Služby za podmienok dojednaných v článku 4 Zmluvy a na strane druhej záväzok Objednávateľa zaplatiť za poskytovanie služieb odplatu podľa článku 5 Zmluvy.
	2. Poskytovateľ sa zaväzuje poskytovať Služby vo vlastnom mene, na vlastnú zodpovednosť a za podmienok dojednaných v Zmluve.
	3. Objednávateľ sa za poskytovanie Služieb zaväzuje zaplatiť Poskytovateľovi odplatu za Služby, špecifikovanú v článku 5 bode 5.1 a 5.2 Zmluvy, a to spôsobom a za podmienok, ktoré sú dohodnuté v Zmluve.
	4. Poskytovateľ je povinný mať zabezpečené svoje záväzky, ktoré vzniknú z tohto zmluvného vzťahu pre prípad ich nesplnenia vo forme preddavku zloženého na účet Objednávateľa, alebo vo forme poistenia zodpovednosti za škodu alebo vo forme bankovej záruky (garancie), a to v minimálnej sume 50 000,- EUR (slovom: päťdesiattisíc euro), pričom existenciu tohto zabezpečenia je povinný preukázať pred podpisom Zmluvy. Objednávateľ je oprávnený požadovať prehodnotenie výšky zabezpečenia podľa predchádzajúcej vety a s tým súvisiacu periodicitu a výšku objednávok podľa článku 3 bod 3.1 Zmluvy.
	5. Obchodovateľný finančný objem počas účinnosti Zmluvy je v celkovej výške [doplniť],- EUR bez DPH (slovom: [doplniť] eur bez DPH). Uvedený finančný objem je predpokladaný a Objednávateľ nie je povinný ho vyčerpať.
1. **PODMIENKY ODOVZDANIA CESTOVNÝCH LÍSTKOV**
	1. Objednávateľ odovzdá Poskytovateľovi Cestovné lístky na základe písomnej objednávky Poskytovateľa, v ktorej určí požadované druhy Cestovných lístkov a počet ich kusov, a to v periodicite 2 (dva) krát do týždňa a v prípade mimoriadnej udalosti podľa dohody Zmluvných strán. Hodnota jednej objednávky podľa prechádzajúcej vety nesmie presiahnuť hodnotu zloženého preddavku, resp. hodnotu poistenia zodpovednosti za škodu alebo hodnotu zabezpečenia bankovou zárukou podľa článku 2 bod 2.4 Zmluvy.
	2. Objednávateľ je oprávnený upraviť objednané množstvo jednotlivých druhov Cestovných lístkov podľa svojich prevádzkových možností. Úprava objednaného množstva Cestovných lístkov podľa predchádzajúcej vety nie je porušením povinnosti zo strany Objednávateľa.

* 1. Objednávateľ dodá Poskytovateľovi Cestovné lístky do 2 (dvoch) pracovných dní odo dňa doručenia objednávky. Ak nastane situácia podľa tohto článku bod 3.2 Zmluvy, lehota na dodanie Cestovných lístkov sa po dohode Zmluvných strán primerane predĺži a takto predĺžená lehota dodania Cestovných lístkov nie je porušením povinnosti zo strany Objednávateľa.
	2. Cestovné lístky dodané Objednávateľom v lehote podľa tohto článku bod 3.3 Zmluvy Poskytovateľ prevezme vlastnými prostriedkami u Objednávateľa, na adrese Objednávateľa uvedenej v záhlaví Zmluvy, na základe dodacieho listu. Dodací list musí obsahovať odovzdané kusy Cestovných lístkov, ich nominálne hodnoty, ich sériové čísla, dátum a poradové číslo dodacieho listu.
	3. Podpísanie dodacieho listu Poskytovateľom sa považuje za prevzatie Cestovných lístkov, čím prechádza  nebezpečenstvo škody na Cestovných lístkoch na Poskytovateľa. Podpísaním dodacieho listu Poskytovateľ osvedčuje súlad údajov v ňom uvedených so stavom fyzicky prevzatých Cestovných lístkov.
	4. Poskytovateľ je povinný prevziať Cestovné lístky osobne, prokuristom alebo na to poverenou alebo splnomocnenou osobou s notársky overeným podpisom na plnomocenstve.
	5. Objednávateľ je oprávnený na základe dodacieho listu podľa tohto článku bod 3.4 a 3.5 Zmluvy vystaviť Poskytovateľovi faktúru na cenu za dodané Cestovné lístky, ktorá nie je predmetom dane na strane Poskytovateľa. Ďalej sa pri DPH bude postupovať v zmysle platných právnych predpisov.
	6. Faktúru podľa tohto článku bod 3.7 Zmluvy Objednávateľ doručí Poskytovateľovi spolu s kópiou príslušnej objednávky a dodacieho listu podľa tohto článku bod 3.4 Zmluvy.
	7. Poskytovateľ je povinný uhradiť faktúru vystavenú Objednávateľom v lehote splatnosti 30 (tridsať) dní odo dňa jej vystavenia Poskytovateľovi. Zaplatením faktúry sa rozumie deň pripísania fakturovanej sumy z účtu Poskytovateľa na účet Objednávateľa.
	8. V prípade, ak Poskytovateľ neuhradí faktúru podľa tohto článku bod 3.9 Zmluvy v lehote splatnosti, Objednávateľ je oprávnený pozastaviť dodávanie Cestovných lístkov Poskytovateľovi na základe objednávok, ktoré sa majú najbližšie realizovať, a to až do času zaplatenia ceny za Cestovné lístky zo strany Poskytovateľa na základe faktúry, s ktorej úhradou je v omeškaní.
	9. V prípade zmeny ceny alebo formy Cestovných lístkov Objednávateľ stanoví podmienky bezodplatnej výmeny Cestovných lístkov vydaných pred ich zmenou, pričom obdobie na výmenu Cestovných lístkov nemôže byť kratšie ako 30 (tridsať) kalendárnych dní. Po stanovenom období právo Poskytovateľa na výmenu Cestovných lístkov zaniká.

1. **PODMIENKY POSKYTOVANIA SLUŽBY**
	1. Poskytovateľ sa zväzuje poskytovať Služby vo vlastnom mene a na vlastnú zodpovednosť.
	2. Na odstránenie akýchkoľvek pochybností sa Zmluvné strany dohodli, že distribúcia Cestovných lístkov spočíva najmä v prevoze Cestovných lístkov po ich prevzatí od Objednávateľa do miesta určeného Poskytovateľom, v uskladnení Cestovných lístkov a v ich prevoze na predajné miesta. Uskladňovanie a prevoz Cestovných lístkov uskutočňuje Poskytovateľ na vlastné náklady.
	3. Poskytovateľ je povinný zabezpečiť predaj Cestovných lístkov na území Slovenskej republiky. Poskytovateľ je povinný splnenie tejto povinnosti zabezpečiť najneskôr do 7 (siedmych) dní odo dňa nadobudnutia účinnosti Zmluvy a splnenie preukázať predložením Zoznamu osôb a predajných miest Objednávateľovi, v ktorom Poskytovateľ uvedie svoje predajné miesta a predajné miesta osôb, prostredníctvom ktorých zabezpečuje poskytovanie Služby podľa Zmluvy. Táto podmienka má povahu rozväzovacej podmienky podľa § 36 Občianskeho zákonníka, preto jej nesplnením v lehote uvedenej v prechádzajúcej vete Zmluva zaniká.
	4. Zoznam osôb a predajných miest podľa tohto článku bod 4.3 Zmluvy obsahuje obchodné meno osoby, prostredníctvom ktorej sa Služby zabezpečujú, označenie predajného miesta a uvedením presnej adresy a kontaktnej osoby, vrátane telefónneho čísla. Zmeny vzniknuté v zozname osôb a predajných miest je Poskytovateľ povinný zaslať na mailovú adresu kontaktnej osoby pre technické veci Objednávateľa do piatich pracovných dní od kedy zmena nastala, vo forme zaktualizovaného zoznamu osôb a predajných miest podľa tohto bodu prvej vety.
	5. Predaj Cestovných lístkov zabezpečuje Poskytovateľ sám alebo prostredníctvom tretích osôb oprávnených na podnikateľskú činnosť, ktoré sú uvedené v Zozname osôb a predajných miest podľa tohto článku bod 4.3 a 4.4 Zmluvy.
	6. Predajom Cestovných lístkov sa rozumie odovzdanie Cestovného lístka cestujúcemu a prevzatie peňažnej sumy zodpovedajúcej nominálnej hodnote Cestovného lístka, uskutočnené predajným miestom.
	7. Za účelom riadneho poskytovania Služby Objednávateľ vydá Poskytovateľovi samolepiace vývesky o predaji Cestovných lístkov v množstve požadovanom Poskytovateľom na základe počtu predajných miest. Poskytovateľ je povinný samolepiacimi výveskami o predaji Cestovných lístkov označiť všetky predajné miesta.
	8. Poskytovateľ je povinný na písomné požiadanie Objednávateľa poskytnúť priebežnú informáciu o stave zásob cestovných lístkov na konkrétnych predajných miestach.
2. **ODPLATA A PLATOBNÉ PODMIENKY**
	1. Objednávateľ sa zaväzuje uhradiť Poskytovateľovi odplatu za poskytovanie Služby vo výške [doplniť]% z  predajnej ceny odobratých Cestovných lístkov bez DPH podľa článku 3 bod 3.4 a 3.5 Zmluvy. Zmluvné strany sa dohodli, že všetky náklady, ktoré Poskytovateľ vynaložil pri poskytovaní Služby, sú zahrnuté v odplate.
	2. Právo na odplatu podľa tohto článku bod 5.1 Zmluvy si Poskytovateľ môže uplatniť len na základe ním vystavenej faktúry a na základe dodacieho listu podľa článku 3 bod 3.4 Zmluvy. Pri DPH sa bude postupovať v zmysle platných právnych predpisov.
	3. Objednávateľ sa zaväzuje zaplatiť fakturovanú odplatu v lehote splatnosti 60 (šesťdesiat) dní odo dňa doručenia faktúry. Ak deň splatnosti faktúry pripadne na sobotu, nedeľu alebo sviatok, splatnosť sa posúva na najbližší nasledujúci pracovný deň. Zmluvné strany sa dohodli, že faktúra sa považuje za zaplatenú dňom odpísania fakturovanej sumy z účtu Objednávateľa.
	4. Faktúra musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná u Objednávateľa, číslo dodacieho listu, ku ktorej sa faktúra vzťahuje. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
	5. Objednávateľ dáva Poskytovateľovi súhlas na jednostranné písomné započítanie odplaty podľa tohto článku bod 5.1 Zmluvy s cenou za dodané Cestovné lístky podľa článku 3 bod 3.7 Zmluvy.
	6. Poskytovateľ je oprávnený postúpiť pohľadávky a iné práva vyplývajúce zo Zmluvy voči Objednávateľovi len po predchádzajúcom písomnom súhlase Objednávateľa.
3. **SUBDODÁVATELIA**
	1. Poskytovateľ nesmie poveriť poskytovaním Služby ako celku iný subjekt. Poskytnutím časti Služby je Poskytovateľ oprávnený poveriť Subdodávateľa.
	2. Každá zmluva, na základe ktorej Poskytovateľ poverí tretiu stranu poskytnutím časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktorú má vykonať Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 5 (piatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
	3. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
	4. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby vykonávanú týmto Subdodávateľom.
	5. Časť Služby, ktorého vykonaním poveril Poskytovateľa na základe zmluvného vzťahu Subdodávateľa, nesmie byť zverená Subdodávateľom tretej osobe.
	6. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t.j. písomným dodatkom k Zmluve.
4. **SANKCIE**
	1. Objednávateľ je oprávnený uplatňovať si zmluvnú pokutu vo výške 0,025% z hodnoty Cestovných lístkov podľa príslušnej objednávky za každý deň omeškania, ak je Poskytovateľ v omeškaní s úhradou fakturovanej ceny za dodané Cestovné lístky. Tým nie je dotknuté právo Objednávateľa na náhradu škody.
	2. Poskytovateľ je oprávnený uplatňovať si úrok z omeškania vo výške 0,022% z nezaplatenej odplaty za každý deň omeškania, ak je Objednávateľ v omeškaní s úhradou fakturovanej odplaty.
	3. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 7.1 Zmluvy bezodkladne po výzve Objednávateľa, najneskôr do 10 pracovných dní odo dňa doručenia výzvy oprávnenej Zmluvnej strany. Zmluvné strany považujú takéto určenie zmluvnej pokuty za primerané a dostatočne určité.
	4. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie Subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
	5. požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
	6. odmietnuť plnenie vykonané Subdodávateľom Poskytovateľa, ktorý nebol písomne schválený Objednávateľom podľa článku 6 bod 6.2 Zmluvy
	7. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
	8. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Poskytovateľa.
5. **VYHLÁSENIA A ZÁRUKY**
6. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
7. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
8. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, a riadne plní všetky povinnosti, porušenie ktorých by mohlo viesť k jeho zrušeniu;
9. je zapísaný v Registri partnerov verejného sektora, pokiaľ sa naňho takáto povinnosť vzťahuje;
10. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
11. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.

1. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 8.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
2. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bod 8.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
3. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
7. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
8. **KOMUNIKÁCIA A DORUČOVANIE MEDZI ZMLUVNÝMI STRANAMI**
	1. Akákoľvek korešpondencia súvisiaca so Zmluvou musí byť realizovaná v písomnej forme, za ktorú sa pre účely Zmluvy považuje aj e-mail, a doručená alebo zaslaná príslušnej Zmluvnej strane osobne, kuriérskou službou, alebo e-mailom nasledovne:
		* + 1. Kontaktná osoba Objednávateľa:

 kontaktná osoba: Eva Droppová

 telefón: + 421 (0)2 5950 1479

 e-mail: droppova.eva@dpb.sk

* + - * 1. Kontaktná osoba Poskytovateľa:

 kontaktná osoba: [doplniť]

 telefón: [doplniť]

 e-mail: [doplniť]

 alebo na inú adresu, telefónne číslo alebo e-mail, ktoré si Zmluvné strany navzájom oznámia.

* 1. Korešpondencia súvisiaca so Zmluvou sa bude považovať za doručenú:.
		1. v deň doručenia zásielky, ak bola zásielka doručená osobne, poštou alebo kuriérskou službou; alebo
		2. piaty (5) pracovný deň nasledujúci po dni podania zásielky na poštovú prepravu, ak bola zásielka poslaná poštou alebo v deň doručenia zásielky, podľa toho čo nastane skôr; alebo
		3. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
	2. Zmeny identifikačných údajov sú si Zmluvné strany povinné oznámiť do 5 (piatich) kalendárnych dní od realizácie týchto zmien.
1. **TRVANIE A ZÁNIK ZMLUVY**
	1. Zmluva sa uzatvára na dobu určitú, a to na 48 mesiacov odo dňa účinnosti Zmluvy, alebo do vyčerpania obchodovateľného objemu podľa článku 2 bod 2.5 Zmluvy, podľa toho čo nastane skôr.
	2. Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku v bodoch 10.3, 10.4, 10.5, 10.6 a 10.7 Zmluvy, jednostranným vypovedaním Zmluvy podľa tohto článku bod 10.11 Zmluvy, alebo písomnou dohodou Zmluvných strán podľa tohto článku bod 10.12 Zmluvy.
	3. Odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
	4. Za podstatné porušenie Zmluvy Objednávateľ považuje prípady, ak Poskytovateľ:
		1. pri distribúcii a predaji cestovných lístkov nepostupuje s odbornou starostlivosťou a poškodzuje dobré meno Objednávateľa, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
		2. na predaj cestovných lístkov použije tretiu osobu neoprávnenú na podnikateľskú činnosť a/alebo tretiu osobu nenahlásenú v zozname podľa článku 4 bod 4.3 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
		3. predáva cestovné lístky za inú cenu, aká je ich hodnota podľa platných cenníkov, ktoré sú súčasťou Prepravného poriadku IDS BK, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave.
		4. Poskytovateľ poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 6 Zmluvy; a/alebo
		5. sa niektoré z vyhlásení Poskytovateľa podľa článku 8 bod 8.1 Zmluvy ukáže ako nepravdivé.
	5. Za podstatné porušenie Zmluvy Poskytovateľ považuje prípad, ak Objednávateľ opakovane včas neodovzdá Poskytovateľovi cestovné lístky určené na distribúciu a predaj podľa článku 3 bod 3.3 Zmluvy.
	6. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
	7. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 8 bod 8.4 Zmluvy ukáže ako nepravdivé
	8. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy.
	9. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	10. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na náhradu škody vzniknutej porušením Zmluvy.
	11. Objednávateľ môže Zmluvu vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Zmluvnými stranami pred dátumom odoslania výpovede Poskytovateľovi zostávajú platné a budú vysporiadané v zmysle ustanovení Zmluvy.
	12. Zmluva zaniká aj na základe písomnej dohody Zmluvných strán.
2. **ZÁVEREČNÉ USTANOVENIA**
	1. Zmluva je účinná dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy, bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	6. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi. Týmto nie je dotknuté započítanie podľa článku 5 bod 5.5 Zmluvy.
	7. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	8. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie poskytovať Služby preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 3 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ poskytovať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
	9. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie poskytovať Služby preukazuje vo vzťahu k tej časti predmetu zákazky, ktorú má Subdodávateľ plniť. Poskytovateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ poskytovať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
	10. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	11. Pokiaľ by omeškanie so splnením zmluvnej povinnosti presiahlo dobu 3 (troch) mesiacov, sú Zmluvné strany oprávnené od Zmluvy odstúpiť.
	12. V prípade, ak sa niektoré z ustanovení Zmluvy stane neplatným alebo nevykonateľným, nemá takáto neplatnosť alebo nevykonateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevykonateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	13. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	14. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

**PRÍLOHA 1**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave, dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Andrej Zigmund
2. Funkcia: člen predstavenstva - CFO
3. V [doplniť], dňa \_\_\_\_\_\_\_\_\_\_\_\_\_\_
4. **[doplniť]**
5. Meno: [doplniť]

Funkcia: [doplniť]